JONIŠKIO RAJONO SAVIVALDYBĖS 2017-2019 METŲ STRATEGINIS VEIKLOS PLANO

**13 PROGRAMOS „KULTŪROS PAVELDO PUOSELĖJIMAS. TURIZMAS. VERSLAS“**

**APRAŠYMAS**

|  |  |  |  |
| --- | --- | --- | --- |
| Programos pavadinimas | **Kultūros paveldo puoselėjimas. Turizmas. Verslas** | Kodas | **13** |

|  |  |
| --- | --- |
| Biudžetiniai metai | **2017** |
| **Programos parengimo argumentai** | Parengtos ir vykdomos programos tikslas – restauruoti ir pritaikyti visuomenei paveldo objektus, išsaugoti unikalias nekilnojamąsias kultūros vertybes. Siekiama skatinti ir plėtoti Joniškio rajone teikiamas turizmo paslaugas, pritaikyti turizmo išteklius turistų poreikiams. Įgyvendinant programą siekiama skatinti smulkaus ir vidutinio verslo plėtrą Joniškio rajone, didinti kaimo bendruomenių aktyvumą, reprezentuoti Joniškio rajono verslininkų, ūkininkų, kaimo bendruomenių pasiekimus parodose, mugėse ir kt. renginiuose. |
| **Ilgalaikis prioritetas (pagal Joniškio rajono savivaldybės strateginį plėtros planą)** | Rajono konkurencingumo didinimas | **Kodas** | II |
| **Šia programa įgyvendinamas strateginis tikslas** | Didinti vietos gyventojų ekonominį užimtumą. Efektyviai išnaudoti rajono turistinį potencialą. | **Kodas** | 2.12.2 |
| Asignavimų valdytojas (-ai), kodas  | Joniškio rajono savivaldybės administracija, kodas 288712070 |
| Vykdytojas (-ai), kodas  | Joniškio rajono savivaldybės administracija, kodas 288712070 |

|  |  |  |  |
| --- | --- | --- | --- |
| Programos tikslas | Skatinti smulkaus ir vidutinio verslo plėtrą Joniškio rajone | Kodas | 01 |
| **Tikslas.** Sudaryti palankias sąlygas verslui kurti, skatinti verslumą, didinti bendruomenių aktyvumą, reprezentuoti Joniškio rajoną renginiuose.Įgyvendinant tikslą vykdomi 2 uždaviniai**1. Uždavinys. Skatinti ir remti verslumą skatinančias iniciatyvas***Verslo informacijos sklaida***.**Informacijos rinkimas, sisteminimas ir teikimas rajono smulkaus ir vidutinio verslo subjektams, nevyriausybinėms organizacijoms, pradedantiesiems verslininkams ir fiziniams asmenims. Ši priemonė kliento pageidavimu bus teikiama žodžiu, apsilankius Joniškio turizmo ir verslo informacijos centre, raštu arba kitomis ryšio priemonėmis (telefonu, el. paštu, socialiniuose tinkluose, internetinėje svetainėje). Planuojama atsakyti į 650 paklausimų, parengti ir išsiųsti 30 vnt. elektroninių pranešimų verslininkams, parengti ir patalpinti 30 vnt. informacinių pranešimų interneto svetainėje; socialiniuose tinkluose – 35 vnt., pranešimai, skelbimai žiniasklaidoje – 3 vnt.; išleistos skrajutės – 100 vnt.*Konsultavimo paslaugos.*Šios priemonės tikslas - suteikti galimybę klientui aptarti ir spręsti problemas, susijusias su verslopradžia, plėtra ir pan. Įmonių steigimo dokumentų ruošimas, verslo finansavimo galimybių paieška, darbo teisės klausimai, ES struktūrinių fondų ir kt. šaltinių panaudojimas ir pan.Planuojama60 asmenų suteikti 304 vnt. konsultacijų. Tikimasi, kad po konsultacijų pradės veiklą 6 asmenys.*Sklaidos renginių ir seminarų organizavimas.*Įgyvendinant šią priemonę bus organizuojami informaciniai seminarai, viešinimo renginiai,susitikimai ir pristatymai verslininkams, jaunimui ir kt. Taip pat organizuojami mokymai.Planuojama **s**uorganizuoti 8 sklaidos renginius, 2 renginius jaunimui iki 29 metų, 6 seminarus, 1 dviejų dienų mokymus. Taip pat planuojama Lietuvos laisvosios rinkos instituto paskaita – 1 vnt.; Renginių ciklas „Verslo savaitė“. *Verslumo ir verslo plėtros skatinimas.*Planuojama pritraukti investuotojus į Joniškio rajoną, parodant verslo sąlygas, išteklius ir verslo aplinką rajone, sėkmingų verslų pristatymas. Planuojama dalyvauti tarptautinėje verslo ir pasiekimų parodoje „Šiauliai- 2017; renginy „Karjeros dienos“ – 1 vnt.; tarptautinį seminarą “Investuok Joniškyje“ – 1 vnt.; projektą „Verslo pusryčiai“ – 2 vnt.; renginį jaunimui kartu su verslininkų asociacija – 2 vnt.*Mokamų paslaugų verslui teikimas*Verslo planų ir projektų rengimas pagal užsakymus. Steigimo ir kitų dokumentų rengimas, biuro paslaugų teikimas, deklaracijų pildymas, patalpų nuoma, vertimai, renginių organizavimas ir pan. Tęstinumas – paslaugų kokybės gerinimas ir rinkos plėtra. Pagal poreikį paslaugos bus teikiamos visus 2017 metus.*Projektų rengimas, administravimas ir vykdymas*Ruošiami projektai, jų įgyvendinimui apjungiant verslo, mokslo ir kitų sričių atstovus.Planuojami rengti ir įgyvendinti projektai pagal priemones „Regio Invest LT+“, „Pameistrystė ir kvalifikacijos tobulinimas darbo vietoje“, „Žmogiškieji ištekliai Invest LT+“*Parodų ir renginių, reprezentuojančių Joniškio rajoną rėmimas*Priemonei skirtos lėšos bus naudojamos kultūriniams, bendruomeniniams renginiams, reprezentuojantiems Joniškio rajoną. Planuojamas renginių skaičius 2017 m. – 2 vnt.*Smulkaus ir vidutinio verslo skatinimo ir rėmimo fondas*Smulkaus ir vidutinio verslo skatinimo ir rėmimo fondas skirtas finansiškai remti smulkiojo ir vidutinio verslo subjektus, vykdančius veiklą Joniškio rajono savivaldybės teritorijoje. Fondo lėšomis siekiama sudaryti palankias sąlygas verslo plėtrai, verslo iniciatyvų skatinimui, naujų darbo vietų kūrimui ir pan. 2017 m. planuojama paremti 15 smulkaus ir vidutinio verslo įmonių.**2. Uždavinys. Skatinti bendruomeniškumą***Kaimo bendruomenių veiklos rėmimas.*Skatindama kaimo gyventojų aktyvumą, iniciatyvumą, Joniškio rajono savivaldybė remia kaimo bendruomenių kūrimąsi, skiria lėšų inventoriui įsigyti, patalpų remontui, administravimui, veiklai finansuoti, pakeistų juridinių asmenų registro duomenų registravimo išlaidoms kompensuoti, išlaidoms, patirtoms už išrašą, kuriame nurodytas juridinio asmens pirmininkas, kompensuoti. Planuojamas paremti kaimo bendruomenių skaičius 2017 m. – 46.**Rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2016 | 2017 | 2018 | 2019 |
| Verslumo lygis (veikiančių SVV subjektų skaičius, tenkantis tūkstančiui gyventojų) | Ekonominės plėtros ir investicijų skyrius | 11,96 (duomenys 2016 metų pradžios) | 12,2 | 12,4 | 12,5 |
| Tiesioginių materialinių investicijų, tenkančio vienam gyventojui, tūkst. Eur | Ekonominės plėtros ir investicijų skyrius | 0,83 (2015 metų duomenys) | 1,0 | 1,2 | 1,4 |
|  |
| Programos tikslas | Puoselėti kultūros paveldą ir skatinti turizmo paslaugų plėtrą | Kodas | 02 |
| **Tikslas.** Išsaugoti nekilnojamąsias kultūros vertybes bei plėtoti turizmo paslaugas, siekiant padaryti Joniškį patrauklų turistams.Įgyvendinant tikslą vykdomi 2 uždaviniai**1. Uždavinys. Užtikrinti kultūros paveldo apsaugą ir pritaikymą viešiesiems poreikiams***Joniškio baltosios sinagogos pritaikymas visuomeniniams poreikiams*Projekto tikslas – baltosios sinagogos vidaus rekonstrukcija, pritaikant pastatą viešiesiems poreikiams. Įgyvendinus projektą Baltoji sinagoga taptų svarbiu rajono kultūriniu reprezentaciniu centru, miesto bendruomenės ir tarptautinių renginių vieta. Sinagogos viduje įrengus funkcionalią kultūrinę erdvę su modernia eksponavimo ir scenine įranga, joje vyktų koncertai, spektakliai, tarptautinės konferencijos, seminarai, menininkų kūrybos pristatymai. Sinagogoje būtų eksponuojamos Lietuvos ir užsienio muziejų kilnojamosios parodos. Taip pat joje vyktų reikšmingoms istorinėms sukaktims skirti iškilmingi renginiai, įvairios šventės ir festivaliai. *Nekilnojamojo kultūros paveldo pažinimo, sklaidos ir atgaivinimo programa*Joniškio rajono savivaldybės tarybos 2013 m. vasario 21 d. sprendimu Nr. T-20 (su 2014 m. gruodžio 18 d. sprendimo Nr. T-256 pakeitimais) patvirtintas Nekilnojamojo kultūros paveldo pažinimo, sklaidos ir atgaivinimo projektų rėmimo Joniškio rajono savivaldybės biudžeto lėšomis tvarkos aprašas. Nekilnojamojo kultūros paveldo pažinimo sklaidos ir atgaivinimo programos sudaro galimybę aplankyti ir supažindinti visuomenę su Joniškio krašto kultūros paveldo objektais, įtraukti visuomenę į kultūros paveldo objektų puoselėjimą, išklausyti akademinės visuomenės paveldo istorijos apžvalgą, pagarbą praeičiai, padidinti kultūros paveldo objektų reikšmę, vertę, unikalumą, supratimą apie kultūros paveldo objektų saugojimo būtinumą. 2016 m. numatoma organizuoti renginius: Europos paveldo dienas ,, Kultūros paveldas ir bendruomenės“ (rugsėjo mėn. d.). Bendras Šiaulių apskrities nekilnojamojo kultūros paveldo apsaugos sklaidos projektas – įsteigti  nominaciją „Geriausias kultūros paveldo saugotojas Šiaulių apskrityje“, kuriame dalyvautų visi Šiaulių apskrities rajonai. Tai paveldo reklama, turizmo trauka.*Lietuvos valstybės istorinio įvykio – Saulės (Šiaulių) mūšio pergalės įamžinimas memorialiniu parku*Bus tęsiami Lietuvos valstybės įvykio – Saulės (Šiaulių) mūšio pergalės įamžinimo memorialiniu parku statybos darbai.*Nekilnojamojo kultūros paveldo apskaitos tikslinimo, vertinimo programa*Programos tikslas - organizuoti vietinio reikšmingumo lygmens nekilnojamųjų kultūros vertybių apskaitos duomenų tikslinimo procedūras: vertingųjų savybių nustatymo, sprendimų dėl apsaugos reikalingumo savivaldybės teritorijoje esančioms nekilnojamosioms kultūros vertybėms priėmimo, sunykusių ar sunaikintų vietinio reikšmingumo lygmens nekilnojamųjų kultūros paveldo objektų ar vietovių nustatymas, pasiūlymų teikimas dėl apsaugos nereikalingumo. Šioms procedūroms atlikti perkamos ekspertų paslaugos.Planuojama įvertinti ne mažiau tris kultūros paveldo objektus.*Nekilnojamojo kultūros paveldo priežiūros ir  tvarkybos  programa.*Priemonės tikslas – sutvarkyti kultūros paveldo objektus, kurie nuosavybės teise priklauso savivaldybės administracijai. Pirmenybė bus teikiama švietimo ir kultūros poreikiams naudojamiems objektams, taip pat visuomenei svarbiems objektams. Planuojama sutvarkyti Žagarės dvaro sodybos kompleksui (unikalus numeris Nekilnojamųjų kultūros vertybių registre 965) priklausančius pastatus Jaunimo g. 1 (unikalus numeris NKV registre 25439) ir Jaunimo g. 3 (unikalus numeris NKV registre 25441), šiuo metu patikėjimo teise valdomus Žagarės gimnazijos ir Algimanto Raudonikio meno mokyklos. Restauravus pastatus, bus sudaryta ne tik saugi ir unikali aplinka moksleivių ugdymui, bet ir galimybė juose organizuoti edukacinius užsiėmimus, organizuoti suaugusiųjų mokymus.Šioje programoje taip pat numatomos lėšos Joniškio rajono savivaldybės nekilnojamojo kultūros paveldo tvarkybos projektams remti pagal Joniškio rajono savivaldybės tarybos 2015 m. spalio 1 d. sprendimu Nr. [T-177](https://www.e-tar.lt/portal/lt/legalAct/10a1acf068f711e58e1ab2c84776483b) (su pakeitimu, padarytu 2016 m. kovo 31 d. sprendimu Nr. T-70) patvirtintą Joniškio rajono savivaldybės nekilnojamojo kultūros paveldo tvarkybos programos projektų rėmimo tvarkos aprašą. Tikslas – skatinti Joniškio rajono savivaldybės nekilnojamųjų kultūros vertybių priežiūrą, tvarkybą, apsaugą ir atgaivinimą. Pagal aprašą kasmet skelbiama atranka, siekiant atrinkti kultūros paveldo objektus. Planuojama kasmet finansuoti 3 objektus.**2. Uždavinys. Plėtoti turizmo sektoriaus paslaugų įvairovę.***Turizmo informacinės struktūros plėtros Joniškio rajone programos įgyvendinimas.*Vienas iš pagrindinių turizmo sektoriaus sėkmingos plėtros veiksnių yra informacijos sklaida. Kuriant Joniškio krašto įvaizdį bei informuojant apie rajono turizmo išteklių ir turizmo paslaugų pasiūlą, būtina pasitelkti įvairias informacijos sklaidos priemones – internetą, informacinius stendus, leidinius, straipsnius spaudoje, žemėlapius, renginių organizavimą, dalyvavimą parodose ir t.t. Planuojama rengti, administruoti ir vykdyti projektus (projektas „Savivaldybes jungiančios turizmo informacinės infrastruktūros plėtra Šiaulių regione“), dalyvauti 2014-2020 metų Europos Sąjungos teritorinio bendradarbiavimo tikslo programoje „Interreg V“.Planuojama 40 žmonių suteikti 80 val. konsultacijų ir atsakyti į 380 paklausimų. Atlikti 130 lankytinų objektų apžiūrą. Planuojamas naujas turistinis maršrutas – 1 vnt.. Paruoštas 1 rūšies lankstinukas (tiražas 800 vnt., anglų ir lietuvių kalbomis). Parengta ir išsiųsta 30 vnt. elektroninių pranešimų. Atnaujinta internetinė svetainė.Parengta ir patalpinta 100 vnt. informacinių pranešimų internetinėje svetainėje, socialiniuose tinkluose – 175 vnt. Informaciniai straipsniai žiniasklaidoje – 5 vnt. Suorganizuota 3 turistinės kelionės po rajoną, 1 turistinė kelionė į Latviją. Atliktas 1 turizmo sektoriaus tyrimas turistų poreikiams nustatyti. Planuojama išplatinti 50 vnt. suvenyrų, 800 vnt. leidinių. *Kelias savivaldybes jungiančių turizmo trasų ir turizmo maršrutų informacinės sistemos plėtojimas****.***Joniškio rajono savivaldybė planuoja įgyvendinti projektą „Kelias savivaldybes jungiančių turizmo trasų ir turizmo maršrutų informacinės sistemos plėtojimas“ , kurio metu bus atnaujintos ir naujai įrengtos įvairios informacinės rodyklės, lentos, informaciniai kelio ženklai susiję su turistų lankomais objektais.**Rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2016 | 2017 | 2018 | 2019 |
| Joniškio turizmo ir informacijos centre apsilankančių turistų skaičiaus didėjimas | Ekonominės plėtros ir investicijų skyrius | 996 | 1120 | 1280 | 1420 |
| Sutvarkytų kultūros paveldo objektų skaičius, vnt. | Architektūros ir teritorijų planavimo skyrius | 2 | 3 | 1 | 2 |
|  |
| **Galimi programos vykdymo finansavimo šaltiniai**Europos Sąjungos paramos lėšos; savivaldybės biudžeto lėšos; savivaldybės paskolos lėšos; Lietuvos Respublikos valstybės biudžeto lėšos; valstybės investicijų programos lėšos. |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**II. Rajono konkurencingumo didinimas2.1. Didinti vietos gyventojų ekonominį užimtumą.2.1.1. Sudaryti palankias sąlygas gyventojams ir įmonėms pradėti ir plėtoti verslą.2.2. Efektyviai išnaudoti rajono turistinį potencialą.2.2.1. Sudaryti sąlygas turizmo paslaugų plėtrai. |
|  |
| **Susiję įstatymai ir kiti norminiai teisės aktai** Lietuvos Respublikos vietos savivaldos įstatymas;Lietuvos Respublikos nekilnojamojo kultūros paveldo apsaugos įstatymas;Lietuvos Respublikos turizmo įstatymas;Lietuvos Respublikos smulkaus ir vidutinio verslo įstatymas. |

 Ekonominės plėtros ir investicijų skyriaus

 vyriausioji specialistė Laura Mockūnienė